CELEX: 52007PC0476
Language: el
Date: 2007-08-20
Title: Πρόταση Αποφασησ του Συμβουλίου περί χορήγησης κοινοτικής μακροοικονομικής χρηματοδοτικής συνδρομής στον Λίβανο

Σημαντική ανακοίνωση νομικού περιεχομένου

|

52007PC0476

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 20.8.2007COM(2007) 476 τελικό2007/0172 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπερί χορήγησης κοινοτικής μακροοικονομικής χρηματοδοτικής συνδρομής στον Λίβανο(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαισιο της πρότασης |11 | Σκεπτικό και στόχοι της πρότασης Η Επιτροπή προτείνει να χορηγήσει μακροοικονομική χρηματοδοτική συνδρομή στο Λίβανο με τη μορφή συνδυασμού μη επιστρεπτέας επιχορήγησης και δανείου για τη στήριξη των δημοσίων οικονομικών και του ισοζυγίου πληρωμών του Λιβάνου. Η προτεινόμενη συνδρομή θα ενισχύσει την προσπάθεια δημοσιονομικής εξυγίανσης του Λιβάνου με στόχο τη μείωση του δημοσίου χρέους σε διατηρήσιμο επίπεδο με βάση την εφαρμογή του προγράμματος οικονομικής μεταρρύθμισης της χώρας. Επίσης, θα διευκολύνει και θα ενθαρρύνει τις προσπάθειες των αρχών του Λιβάνου να εφαρμόσουν τα μέτρα που προσδιορίστηκαν στο σχέδιο δράσης ΕΕ-Λιβάνου στο πλαίσιο της Ευρωπαϊκής Πολιτικής Γειτονίας. Η προτεινόμενη μακροοικονομική χρηματοδοτική συνδρομή θα είναι έκτακτη και περιορισμένη χρονικά. Θα συμπληρώνει τη στήριξη από (i) τα όργανα του Bretton Woods, (ii) δωρητές από τον αραβικό κόσμο και άλλους διμερείς δωρητές, (iii) κράτη μέλη της ΕΕ, και (iv) ιδίους πόρους της ΕΕ, βάσει του ευρωπαϊκού μηχανισμού γειτονίας και εταιρικής σχέσης (ΕΜΓΕΣ), και κονδύλια της ΕΤΕπ, στο πλαίσιο της δέσμης μέτρων συνδρομής της ΕΚ. Η μακροοικονομική χρηματοδοτική συνδρομή χορηγείται υπό όρους, και ιδίως με την προϋπόθεση επίτευξης προόδου για την εφαρμογή της συμφωνίας επείγουσας βοήθειας μετά από ένοπλες συρράξεις του ΔΝΤ (Emergency Post Conflict Αssistance-EPCA ) του ΔΝΤ και άλλων προγραμμάτων που στηρίζονται από το ΔΝΤ. Η συνδρομή αυτή χορηγείται σε μια εποχή που οι σχέσεις ΕΕ-Λιβάνου εισέρχονται σε στάδιο βαθύτερης ολοκλήρωσης στο πλαίσιο της Ευρωπαϊκής Πολιτικής Γειτονίας. Λαμβάνοντας υπόψη τις μεγάλες χρηματοδοτικές ανάγκες του Λιβάνου το 2007 και το γεγονός ότι η ΕΕ είναι αποφασισμένη να υποστηρίξει το κράτος του Λιβάνου, είναι σημαντικό το Συμβούλιο να εκδώσει απόφαση περί χορήγησης κοινοτικής μακροοικονομικής χρηματοδοτικής συνδρομής στον Λίβανο πριν τα τέλη του 2007. |120 | Γενικό πλαίσιο Ο Λίβανος εξακολουθεί να είναι μια από τις περισσότερο χρεωμένες χώρες του κόσμου. Οι επιπτώσεις της σύρραξης με το Ισραήλ το θέρος του 2006 και τα σωρευτικά αποτελέσματα των προηγούμενων οικονομικών πολιτικών οδήγησαν τη χώρα σε σοβαρή κρίση που απαιτεί την ανάληψη επείγουσας δράσης. Το πρόγραμμα επείγουσας βοήθειας μετά από ένοπλες συρράξεις του ΔΝΤ (EPCA) που υπεγράφη πρόσφατα ενισχύει την αξιοπιστία του προγράμματος κοινωνικοοικονομικών μεταρρυθμίσεων της κυβέρνησης, προσφέρει ένα μέσο για τη στενή παρακολούθηση της εφαρμογής του και δρα ως καταλύτης για την παροχή εξωτερικής συνδρομής, και ιδίως τη στήριξη του προϋπολογισμού. Τόσο το EPCA όσο και το σχέδιο δράσης ΕΕ-Λιβάνου που συμφωνήθηκε στο πλαίσιο της Ευρωπαϊκής Πολιτικής Γειτονίας δημιουργούν μια πρόσφορη βάση για τη χορήγηση μακροοικονομικής χρηματοδοτικής συνδρομής (ΜΧΣ). Μέχρι στιγμής, καθώς δεν είχαν δρομολογηθεί χρηματοδοτικές συμφωνίες με το ΔΝΤ, οι πράξεις ΜΧΣ της ΕΚ υπέρ του Λιβάνου δεν μπορούσαν να εφαρμοστούν παρά τις επείγουσες έκτακτες ανάγκες και την επιδείνωση της οικονομικής κατάστασης. Το 2001 και 2002 πραγματοποιήθηκαν στο Παρίσι δύο διασκέψεις υψηλού επιπέδου (οι λεγόμενες διασκέψεις I και II των Παρισίων), αλλά δεν επετεύχθη συναίνεση για ένα πρόγραμμα υποστηριζόμενο από το ΔΝΤ. Η διεθνής χρηματοδοτική συνδρομή, που χορηγήθηκε μετά την διάσκεψη των Παρισίων II, βοήθησε στη σημαντική βελτίωση της διάρθρωσης του δημοσίου χρέους και στη μείωση του κόστος του, αλλά λόγω της πλημμελούς εφαρμογής των διαρθρωτικών πτυχών του προγράμματος μεταρρύθμισης, δεν μπόρεσαν να υλοποιηθούν πλήρως τα ωφέλη της διάσκεψης των Παρισίων II. Η πραγματοποίηση εκτεταμένων κοινωνικοοικονομικών μεταρρυθμίσεων επανεφανίστηκε το 2005 στην ατζέντα των πολιτικών του Λιβάνου, μετά τις πολιτικές αλλαγές στη χώρα, που ακολούθησαν τη δολοφονία του πρώην πρωθυπουργού του Λιβάνου Χαρίρι. Η δέσμευση που ανέλαβε η νέα κυβέρνηση για την πραγματοποίηση μεταρρυθμίσεων και τη σταθεροποίηση της οικονομίας της ενισχύθηκαν από τον ευρωπαϊκό προσανατολισμό της, που επιβεβαιώθηκε με την έναρξη ισχύος της συμφωνίας σύνδεσης την 1η Απριλίου 2006 και την έγκριση τον Ιανουάριο του 2007 του σχεδίου δράσης ΕΕ – Λιβάνου στο πλαίσιο της Ευρωπαϊκής Πολιτικής Γειτονίας (ΕΠΓ). Στις 25 Ιανουαρίου 2007 στο Παρίσι, κατά τη διεθνή διάσκεψη δωρητών για τη στήριξη του Λιβάνου (Παρίσι III), η διεθνής κοινότητα ενέκρινε το πρόγραμμα και δεσμεύτηκε να χορηγήσει 7,6 δισ. δολάρια ΗΠΑ που χωρίστηκαν σε τέσσερα βασικά είδη βοήθειας: "κυβερνητική στήριξη" που εκτιμάται ότι φθάνει σε 5,1 δισ. δολάρια ΗΠΑ, "στήριξη του ιδιωτικού τομέα " ύψους 1,5 δισ. δολαρίων ΗΠΑ, "υπό εκτέλεση σχέδια" ύψους 870 εκατ.. δολαρίων ΗΠΑ και "κεφάλαια υπό συζήτηση" ύψους 82 εκατ.. δολαρίων ΗΠΑ. Μέρος της βοήθειας που συγκεντρώθηκε στη διάσκεψη των Παρισίων III παρέχεται υπό τον όρο της επίτευξης προόδου όσον αφορά τις μεταρρυθμίσεις που υποσχέθηκε η κυβέρνηση. Ζητήθηκε από τους δωρητές ευελιξία στη χρήση της βοήθειας και τη μετατροπή της, όταν αυτό είναι δυνατό, σε συνδρομή για τη στήριξη του προϋπολογισμού έτσι ώστε να υποστηριχθούν οι προσπάθειες για τη δημοσιονομική εξυγίανση και τη διατηρησιμότητα του χρέους. Το πρόγραμμα επείγουσας βοήθειας μετά από συρράξεις του ΔΝΤ (EPCA) που εγκρίθηκε στις 9 Απριλίου 2007 προσφέρει μια πρόσθετη εξασφάλιση για την υλοποίηση των μεταρρυθμίσεων. Το 2007 αναμένεται πολύ δύσκολο. Η πολιτική αστάθεια και οι επανερχόμενες εξάρσεις βίας μπορεί να συνεχιστούν και μετά τις προεδρικές εκλογές του Σεπτεμβρίου. Η κυβέρνηση θα πρέπει να επιτύχει μια λεπτή ισορροπία μεταξύ των μεταπολεμικών δαπανών, της ανοικοδόμησης, των κοινωνικών αναγκών και των προβλημάτων που προκαλούνται από τη μεγάλη συσσώρευση δημοσίου χρέους. Η δημοσιονομική πολιτική αποσκοπεί στη συγκράτηση του πρωτογενούς ελλείμματος επιτρέποντας ταυτόχρονα την αναδιάρθρωση και την πραγματοποίηση δαπανών για την αντιμετώπιση των επειγουσών αναγκών, λόγω των εντεινόμενων πιέσεων μετά τα πρόσφατα κρούσματα βίας στα στρατόπεδα των Παλαιστινίων. Συνεπώς, οι προοπτικές για το 2007 περιβάλλονται από αβεβαιότητα, που συνδέεται επίσης με την παροχή συνδρομής από δωρητές και τις ασταθείς συνθήκες της αγοράς. Η ταχεία ανάκαμψη της ιδιωτικής κατανάλωσης και των ιδιωτικών επενδύσεων, χάρη στις προσπάθειες ανοικοδόμησης και στην άμεση καταβολή αποζημιώσεων, προϋποθέτει την αποκατάσταση της εμπιστοσύνης. Οι καθυστερήσεις που αναμένεται να σημειωθούν στην υλοποίηση των μεταρρυθμίσεων λόγω του πολιτικού αδιεξόδου θα μπορούσαν επίσης να επηρεάσουν τις προοπτικές για τα προσεχή έτη. |130 | Ισχύουσες διατάξεις στον τομέα της πρότασης Ουδεμία |140 | Συνεκτικότητα με άλλες πολιτικές και στόχους της Ένωσης Μετά την υπογραφή του του σχεδίου δράσης ΕΕ-Λιβάνου τον Ιανουάριο του 2007, ο Λίβανος κατέστη μια από τις χώρες-εταίρους της ΕΕ στο πλαίσιο της Ευρωπαϊκής Πολιτικής Γειτονίας. Η ΕΠΓ σκοπό έχει την ανάπτυξη ολοένα στενότερων σχέσεων μεταξύ της ΕΕ και των χωρών-εταίρων, με την αναβάθμιση του επιπέδου της προηγούμενης συνεργασίας και την εμβάθυνση της πολιτικής συνεργασίας, περιλαμβανομένων των τομέων της εξωτερικής πολιτικής και της πολιτικής στον τομέα της ασφάλειας. Η ΕΕ επιβεβαίωσε κατ' επανάληψη, μετά τη στρατιωτική σύγκρουση με το Ισραήλ το θέρος του 2006, τη σταθερή δέσμευσή της να προσφέρει τη στήριξή της στον Λίβανο και την προσήλωσή της στην ενίσχυση των προσπαθειών που καταβάλλει η χώρα αυτή για τη θέσπιση πολιτικών, κοινωνικών και οικονομικών μεταρρυθμίσεων και για την ανοικοδόμηση της χώρας. Η κοινοτική συνδρομή στο πλαίσιο του μέσου μακροοικονομικής χρηματοδοτικής συνδρομής θα συνέβαλε στην ενίσχυση των διμερών σχέσεων με τον Λίβανο. Ο ευρωπαϊκός μηχανισμός γειτονίας και εταιρικής σχέσης (ΕΜΓΕΣ) που τέθηκε στη διάθεση του Λιβάνου για την περίοδο 2007-2013, επιτρέπει τη χορήγηση συνδρομής και υπό μορφή στοχευμένης στήριξης τομεακών μεταρρυθμίσεων. Τα τομεακά προγράμματα στήριξης υπέρ του Λιβάνου θα έχουν ως στόχο την ενθάρρυνση κοινωνικών και οικονομικών μεταρρυθμίσεων, μεταξύ άλλων στον τομέα της ενέργειας και στα δημόσια οικονομικά. Ωστόσο, η χρήση του μέσου αυτού στο πλαίσιο του ΕΜΓΕΣ προβλέπεται μόνον για τα έτη 2009 και 2010. Η χρηματοδότηση βάσει του μέσου της μακροοικονομικής χρηματοδοτικής συνδρομής θα μπορέσει να διατεθεί πολύ πριν τη στήριξη του προϋπολογισμού βάσει του ΕΜΓΕΣ. Η ΜΧΣ, ως βραχυπρόθεσμο μέσο, θα συμβάλει ειδικότερα στην αντιμετώπιση των τρεχουσών πιεστικών αναγκών εξωτερικής χρηματοδότησης του Λιβάνου. Συγχρόνως, η μακροοικονομική χρηματοδοτική συνδρομή θα στηρίξει επίσης, στο μεταξύ διάστημα, τις διαρθρωτικές μεταρρυθμίσεις που προβλέπονται στο σχέδιο δράσης ΕΕ-Λιβάνου και στο πρόγραμμα της κυβέρνησης "Ανάκαμψη, ανοικοδόμηση, μεταρρύθμιση". |Διαβουλευση με τα ενδιαφερόμενα μέρη και εκτιμηση επιπτώσεων |Διαβουλεύσεις μεταξύ των ενδιαφερόμενων μερών |219 | Η μακροοικονομική χρηματοδοτική συνδρομή στο Λίβανο αποτελεί αναπόσπαστο μέρος της στήριξης που παρέχει η διεθνής κοινότητα για τις προσπάθειες που καταβάλλονται σε εσωτερικό επίπεδο για την μεταπολεμική ανοικοδόμηση της χώρας και τη βιώσιμη οικονομική της ανάκαμψη. Συμπληρώνει τη χρηματοδότηση που δεσμεύτηκαν να χορηγήσουν πολυμερείς και διμερείς δωρητές στη διάσκεψη υψηλού επιπέδου για τη στήριξη του Λιβάνου που πραγματοποιήθηκε στις 25 Ιανουαρίου 2007 στο Παρίσι. Οι υπηρεσίες της Επιτροπής επικοινώνησαν με τις λιβανικές αρχές, το Διεθνές Νομισματικό Ταμείο και την Παγκόσμια Τράπεζα, καθώς και με διμερείς δωρητές στο πλαίσιο της προπαρασκευής της παρούσας πρότασης της Επιτροπής προκειμένου να συζητήσουν τις χρηματοδοτικές ανάγκες. Η Επιτροπή συμβουλεύθηκε την Οικονομική και Δημοσιονομική Επιτροπή προτού υποβάλει την πρότασή της. Μετά την έκδοση της απόφασης του Συμβουλίου, οι υπηρεσίες της Επιτροπής θα διαπραγματευθούν με τις αρχές της Λιβάνου τη σύναψη ενός μνημονίου συμφωνίας και συμφωνιών για τη χορήγηση μη επιστρεπτέας επιχορήγησης και δανείου ώστε να καθοριστούν οι λεπτομέρειες της συνδρομής. |Συλλογή και χρήση εμπειρογνωμοσύνης |229 | Δεν υπήρξε ανάγκη προσφυγής στη γνώμη εξωτερικών εμπειρογνωμόνων. |230 | Αξιολόγηση των επιπτώσεων Η μακροοικονομική χρηματοδοτική συνδρομή αποτελεί μέσο που συνδέεται με τις πολιτικές που εφαρμόζονται από τη δικαιούχο χώρα και, συνεπώς, κατάλληλο για τη στήριξη των προσπαθειών που καταβάλλουν οι αρχές του Λιβάνου για τη βελτίωση της διατηρησιμότητας των δημοσίων οικονομικών σε βραχυπρόθεσμη έως μεσοπρόθεσμη βάση. Η μακροοικονομική χρηματοδοτική συνδρομή θα έχει άμεσο αντίκτυπο στο ισοζύγιο πληρωμών του Λιβάνου και με αυτόν τον τρόπο θα συμβάλει στο μετριασμό των χρηματοδοτικών περιορισμών που αντιμετωπίζουν οι αρχές της χώρας στην εφαρμογή του οικονομικού προγράμματος. Η συνδρομή της ΕΚ θα βοηθήσει επίσης τις αρχές να εφαρμόσουν τις βραχυπρόθεσμες και μεσοπρόθεσμες πολιτικές που προσδιορίστηκαν στο σχέδιο δράσης ΕΕ-Λιβάνου στο πλαίσιο της Ευρωπαϊκής Πολιτικής Γειτονίας. |Νομικά στοιχεία της πρότασης |305 | Συνοπτική παρουσίαση της προτεινόμενης δράσης Η Κοινότητα θα διαθέσει στο Λίβανο μακροοικονομική χρηματοδοτική συνδρομή με τη μορφή συνδυασμού μη επιστρεπτέας επιχορήγησης και δανείου για μια περίοδο δύο ετών. Η συνδρομή θα χορηγηθεί σε τρεις δόσεις, κατ' ανώτατο όριο, που θα εκταμιευτούν εντός της περιόδου 2007-2009. Τη συνδρομή θα διαχειρίζεται η Επιτροπή η οποία θα συμφωνήσει με τις αρχές του Λιβάνου τους ειδικούς όρους οικονομικής πολιτικής και χρηματοδότησης που θα διέπουν την καταβολή των δόσεων της συνδρομής. Θα ληφθούν δεόντως υπόψη ειδικά μέτρα για την πρόληψη της απάτης και άλλων παρατυπιών, σύμφωνα με τον δημοσιονομικό κανονισμό. |310 | Νομική βάση Άρθρο 308 της συνθήκης |329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Συνεπώς, η αρχή της επικουρικότητας δεν εφαρμόζεται. |Αρχή της αναλογικότητας Η παρούσα πρόταση είναι σύμφωνη με την αρχή της αναλογικότητας για τους ακόλουθους λόγους. |331 | Το ποσό της συνδρομής αντιστοιχεί χονδρικά σε λιγότερο από το ένα τρίτο των υπολειμματικών χρηματοδοτικών αναγκών του Λιβάνου για τα έτη 2007-2008, που καλύπτονται από τη συνδρομή. Λαμβάνοντας υπόψη την χρηματοδότηση που λαμβάνει ο Λίβανος από διμερείς δωρητές και πιστωτές και, γενικότερα, από τη διεθνή κοινότητα δωρητών, θεωρείται ότι πρόκειται για τον κατάλληλο βαθμό συμμετοχής από πλευράς Κοινότητας. Η συνδρομή θα είναι απολύτως συνεπής με τους μακροοικονομικούς στόχους που έχουν ήδη προσδιοριστει στα έγγραφα οικονομικής πολιτικής του Λιβάνου, όπως το μεσοπρόθεσμο μακροοικονομικό σενάριο, στο οποίο στηρίζεται το πρόγραμμα EPCA, που εγκρίθηκε τον Απρίλιο του 2007. Θα είναι επίσης συνεπής με τους πιο μακροπρόθεσμους στόχους πολιτικής που προβλέπονται στο σχέδιο δράσης ΕΕ-Λιβάνου στο πλαίσιο της Ευρωπαϊκής Πολιτικής Γειτονίας που εγκρίθηκε τον Ιανουάριο του 2007. Όσον αφορά τους ειδικούς όρους από τους οποίους θα εξαρτηθεί η καταβολή των δόσεων της επιχορήγησης και του δανείου, η Επιτροπή σκοπεύει να επικεντρωθεί σε ένα περιορισμένο αριθμό κριτηρίων, περιλαμβανομένης, ιδίως, της διαχείρισης των δημοσίων οικονομικών. Εκτός αυτού η Επιτροπή ενδέχεται να μελετήσει την ενίσχυση ειδικών τομεακών πολιτικών τις οποίες το πρόγραμμα δράσης ΕΕ-Λιβάνου στο πλαίσιο της ΕΠΓ, χαρακτηρίζει ως ιδιαίτερα σημαντικές. |Επιλογή των μέσων |341 | Προτεινόμενα μέσα: άλλα. |342 | Ελλείψει κανονισμού-πλαισίου που να διέπει το μέσο μακροοικονομικής χρηματοδοτικής συνδρομής, μόνο αποφάσεις ad hoc του Συμβουλίου βάσει του άρθρου 308 της συνθήκης μπορούν να αποτελέσουν νομική βάση για τη συνδρομή αυτή. |Δημοσιονομικές επιπτώσεις |401 | Η συνδρομή αυτή θα χρηματοδοτηθεί από πιστώσεις αναλήψεως υποχρώσεων το 2007 στη γραμμή του προϋπολογισμού 01 03 02 (μακροοικονομική συνδρομή), και οι πληρωμές θα πραγματοποιηθούν κατά τη διάρκεια της περιόδου 2007-2009. |συμπληρωματικες πληροφοριεσ |Ρήτρα επανεξέτασης / αναθεώρησης / λήξης ισχύος |533 | Η πρόταση περιλαμβάνει ρήτρα λήξης ισχύος. |E-11287 |1.  2007/0172 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπερί χορήγησης κοινοτικής μακροοικονομικής χρηματοδοτικής συνδρομής στον ΛίβανοΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη, τη συνθήκη για την ίδρυση της Ευρωπαϊκής Κοινότητας και ιδίως το άρθρο 308,την πρόταση της Επιτροπής[1],τη γνώμη του Ευρωπαϊκού Κοινοβουλίου[2],Έπειτα από διαβουλεύσεις με την Οικονομική και Δημοσιονομική Επιτροπή,Εκτιμώντας τα εξής:2.  Οι αρχές του Λιβάνου θέσπισαν στις 4 Ιανουαρίου 2007 ένα εκτεταμένο πρόγραμμα κοινωνικοοικονομικών μεταρρυθμίσεων, το οποίο περιλαμβάνει ταυτόχρονα δημοσιονομικά, διαρθρωτικά και κοινωνικά μέτρα, και θέτει μεσοπρόθεσμες προτεραιότητες για τη δράση της κυβέρνησης.3.  Ο Λίβανος, αφενός, και η Ευρωπαϊκή Κοινότητα και τα κράτη μέλη της, αφετέρου, υπέγραψαν συμφωνία σύνδεσης η οποία τέθηκε σε ισχύ από 1ης Απριλίου 2006.4.  Οι αρχές του Λιβάνου έχουν αναλάβει τη δέσμευση να επιτύχουν την σταθεροποίηση της οικονομίας και να προβούν σε διαρθρωτικές μεταρρυθμίσεις με τη στήριξη του Διεθνούς Νομισματικού Ταμείου (ΔΝΤ) μέσω προγράμματος στο πλαίσιο της συμφωνίας επείγουσας βοήθειας μετά από συρράξεις (EPCA) που εγκρίθηκε στις 9 Απριλίου 2007.5.  Οι σχέσεις μεταξύ Λιβάνου και Ευρωπαϊκής Ένωσης αναπτύσσονται στο πλαίσιο της Ευρωπαϊκής Πολιτικής Γειτονίας, που αναμένεται ότι θα οδηγήσει σε βαθύτερη οικονομική ολοκλήρωση. Η ΕΕ και ο Λίβανος συμφώνησαν ως προς ένα σχέδιο δράσης στο πλαίσιο της Ευρωπαϊκής Πολιτικής Γειτονίας το οποίο καθορίζει βραχυπρόθεσμες και μεσοπρόθεσμες προτεραιότητες για τις σχέσεις ΕΕ-Λιβάνου και τις συναφείς πολιτικές.6.  Ο Λίβανος αντιμετωπίζει σημαντικές χρηματοδοτικές ανάγκες που οφείλονται στους εντεινόμενους χρηματοδοτικούς περιορισμούς του δημοσίου τομέα, περιλαμβανομένου του υψηλού επιπέδου του δημοσίου χρέους, που κλιμακώθηκαν μετά τη στρατιωτική σύρραξη του Ιουλίου-Αυγούστου του 2006 και την προβλεπόμενη επιδείνωση του ισοζυγίου πληρωμών το 2007.7.  Οι αρχές του Λιβάνου ζήτησαν χρηματοδοτική συνδρομή υπό ευνοϊκούς όρους από τους Διεθνείς Χρηματοπιστωτικούς Οργανισμούς, την Κοινότητα και άλλους διμερείς δωρητές. Πέραν της χρηματοδότησης από το ΔΝΤ και την Παγκόσμια Τράπεζα, απομένει ένα σημαντικό χρηματοδοτικό κενό που πρέπει να καλυφθεί, προκειμένου να μετριαστούν οι πιέσεις που ασκούνται στο ισοζύγιο πληρωμών της χώρας, στα δημόσια οικονομικά και στο δημόσιο χρέος της και να στηριχθούν οι στόχοι πολιτικής που συνοδεύουν το πρόγραμμα μεταρρυθμίσεων των αρχών της χώρας.8.  Ο Λίβανος είναι μια από τις περισσότερο χρεωμένες χώρες του κόσμου και οι επιβαρύνσεις που αντιμετωπίζει λόγω του χρέους είναι δυσβάσταχτες.. Υπό τις συνθήκες αυτές, η μακροοικονομική χρηματοδοτική συνδρομή της Κοινότητας προς το Λίβανο πρέπει να λάβει τη μορφή συνδυασμού μη επιστρεπτέας επιχορήγησης και δανείου, που κρίνεται ως το πλέον κατάλληλο μέτρο για τη στήριξη της αποδέκτριας χώρας σε αυτήν την κρίσιμη φάση.9.  Προκειμένου να διασφαλιστεί η αποτελεσματική προστασία των οικονομικών συμφερόντων της Κοινότητας σε σχέση με την παρούσα μακροοικονομική χρηματοδοτική συνδρομή, είναι απαραίτητο ο Λίβανος να λάβει τα κατάλληλα μέτρα πρόληψης και καταπολέμησης της απάτης, της διαφθοράς και όλων των παρατυπιών που συνδέονται με τη συνδρομή αυτή και, αφετέρου, να προβλεφθούν έλεγχοι από την Επιτροπή και το Ελεγκτικό Συνέδριο.10.  Η εκταμίευση της παρούσας μακροοικονομικής χρηματοδοτικής συνδρομής δεν θίγει τις εξουσίες της αρχής του προϋπολογισμού.11.  Η διαχείριση της παρούσας συνδρομής θα πραγματοποιηθεί από την Επιτροπή σε συνεργασία με την Οικονομική και Δημοσιονομική Επιτροπή.ΑΠΟΦΑΣΙΖΕΙ:Άρθρο 11. Η Κοινότητα θα διαθέσει στο Λίβανο χρηματοδοτική συνδρομή ύψους 80 εκατ. ευρώ κατ' ανώτατο όριο, με σκοπό τη στήριξη των προσπαθειών που καταβάλλονται από το Λίβανο σε εσωτερικό επίπεδο για την ανοικοδόμηση της χώρας μετά τον πόλεμο και την επίτευξη μιας διατηρήσιμης ανάκαμψης της οικονομίας της, μετριάζοντας με τον τρόπο αυτόν τους χρηματοδοτικούς περιορισμούς που αντιμετωπίζει η κυβέρνηση ως προς την εφαρμογή του οικονομικού προγράμματος.Λαμβάνονας υπόψη το υψηλό επίπεδο χρέωσης του Λιβάνου, η κοινοτική χρηματοδοτική συνδρομή αποτελείται από δάνεια ύψους 50 εκατ. ευρώ και μη επιστρεπτέες επιχορηγήσεις το πολύ 30 εκατ. ευρώ.2. Τη διαχείριση της χρηματοδοτικής συνδρομής της Κοινότητας αναλαμβάνει η Επιτροπή σε συνεργασία με την Οικονομική και Δημοσιονομική Επιτροπή και κατά τρόπο συνεπή προς τις συμφωνίες που έχουν συναφθεί μεταξύ Διεθνούς Νομισματικού Ταμείου (ΔΝΤ) και Λιβάνου.3. Η χρηματοδοτική συνδρομή της Κοινότητας θα παραμείνει στη διάθεση του Λιβάνου επί δύο έτη, αρχής γενομένης από την πρώτη ημέρα μετά την έναρξη ισχύος της παρούσας απόφασης. Ωστόσο, εφόσον το απαιτήσουν οι περιστάσεις, η Επιτροπή δύναται να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο διάθεσης της συνδρομής κατά ένα έτος το πολύ.Άρθρο 21. Η Επιτροπή εξουσιοδοτείται να συμφωνήσει με τις αρχές του Λιβάνου, μετά από διαβούλευση με την Οικονομική και Δημοσιονομική Επιτροπή, τους όρους οικονομικής πολιτικής και χρηματοδότησης που συνδέονται με τη χορήγηση της χρηματοδοτικής συνδρομής. Οι εν λόγω όροι θα καθοριστούν σε ένα μνημόνιο συμφωνίας και σε συμφωνίες επιχορήγησης και δανειοδότησης. Οι όροι αυτοί πρέπει να είναι συνεπείς με τις συμφωνίες και τις ρυθμίσεις που αναφέρονται στο άρθρο 1 παράγραφος 2.2. Κατά την υλοποίηση της κοινοτικής χρηματοδοτικής συνδρομής, η Επιτροπή ελέγχει την ποιότητα του χρηματοπιστωτικού πλαισίου, των διοικητικών διαδικασιών και των μηχανισμών εσωτερικού και εξωτερικού ελέγχου του Λιβάνου που υπεισέρχονται στην υλοποίηση της παρούσας κοινοτικής χρηματοδοτικής συνδρομής.3. Η Επιτροπή θα ελέγχει ανά τακτά χρονικά διαστήματα αν η οικονομική πολιτική του Λιβάνου είναι σύμφωνη με τους στόχους της παρούσας συνδρομής και αν πληρούνται ικανοποιητικά οι συμφωνηθέντες όροι όσον αφορά την οικονομική πολιτική και τη χρηματοδότηση. Στο πλαίσιο αυτού του ελέγχου η Επιτροπή θα έχει στενή συνεργασία με τα όργανα του Bretton Woods και, εφόσον απαιτείται, με την Οικονομική και Δημοσιονομική Επιτροπή.Άρθρο 31. Η Επιτροπή θα θέσει την κοινοτική χρηματοδοτική συνδρομή στη διάθεση του Λιβάνου σε τρεις δόσεις κατ' ανώτατο όριο.2. Η εκταμίευση της κάθε δόσης θα πραγματοποιηθεί υπό τον όρο της ικανοποιητικής εφαρμογής του οικονομικού προγράμματος που υποστηρίζεται από το ΔΝΤ.3. Επιπλέον, η δεύτερη και η τρίτη δόση θα εκταμιευθούν εφόσον εφαρμόζεται ικανοποιητικά το οικονομικό πρόγραμμα που υποστηρίζει το ΔΝΤ και το σχέδιο δράσης ΕΕ-Λιβάνου στο πλαίσιο της Ευρωπαϊκής Πολιτικής Γειτονίας, καθώς και όποια άλλα μέτρα συμφωνήθηκαν με την Επιτροπή σύμφωνα με τα όσα ορίζει το άρθρο 2 παράγραφος 1 και όχι προτού παρέλθει ένα τρίμηνο από την εκταμίευση της προηγούμενης δόσης.4. Τα κεφάλαια θα καταβληθούν στην Banque du Liban αποκλειστικά για τη στήριξη των χρηματοδοτικών αναγκών του Λιβάνου.Άρθρο 4Η παρούσα κοινοτική χρηματοδοτική συνδρομή υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[3], και τους κανόνες εφαρμογής του. Ειδικότερα, το μνημόνιο συμφωνίας και η συμφωνία επιχορήγησης/δανειοδότησης που θα συναφθούν με τις αρχές του Λιβάνου πρέπει να διασφαλίζουν ότι ο Λίβανος θα λάβει τα κατάλληλα μέτρα για την πρόληψη και την καταπολέμηση της απάτης, της διαφθοράς και οποιασδήποτε άλλης παρατυπίας σε σχέση με την παρούσα συνδρομή. Πρέπει επιπλέον να προβλέπει την πραγματοποίηση ελέγχων από την Επιτροπή και την Ευρωπαϊκή Υπηρεσία Καταπολέμησης της Απάτης (OLAF), με τη μορφή επιτόπιων ελέγχων και επιθεωρήσεων, καθώς και ελέγχων από το Ελεγκτικό Συνέδριο, κατά περίπτωση επιτόπιων.Άρθρο 5Η Επιτροπή υποβάλλει κατ' έτος και έως τις 31 Αυγούστου, έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση σχετικά με την εφαρμογή της παρούσας συμφωνίας κατά το προηγούμενο έτος. Στην έκθεση θα παρουσιάζεται η σχέση μεταξύ των όρων πολιτικής που καθορίζονται στο άρθρο 2 παράγραφος 1, των τρεχουσών οικονομικών και δημοσιονομικών επιδόσεων του Λιβάνου, και της απόφασης της Επιτροπής να εκταμιεύσει τις δόσεις της συνδρομής.Άρθρο 6Η παρούσα απόφαση αρχίζει να ισχύει την ημέρα της δημοσίευσης στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟΤομέας πολιτικής: Τίτλος 01 – Οικονομικές και χρηματοδοτικές υποθέσεις Δραστηριότητες: 03 – Διεθνείς οικονομικές και χρηματοδοτικές υποθέσεις |ΤΙΤΛΟΣ της ΔΡΑΣΗΣ: μακροοικονομικη χρηματοδοτικη συνδρομη στον Λιβανο |1. ΓΡΑΜΜΗ(-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑΆρθρο 01 03 02 — Μακροοικονομική συνδρομή2. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ2.1. Συνολικό κονδύλιο της δράσης (Μέρος B): 30 εκατ. ευρώ για ανάληψη υποχρέωσηςΔιαθέσιμος προϋπολογισμός για το 2007: 58,201 εκατ. ευρώ σε πιστώσεις αναλήψεων υποχρεώσεων και 78,694 εκατ. ευρώ σε πιστώσεις πληρωμών για τη γραμμή του προϋπολογισμού 01 03 02.2.2. Περίοδος υλοποίησης:Έτος έναρξης: 2007, έτος λήξης: 20092.3. Συνολική πολυετής εκτίμηση των δαπανών:2.3.1 Μη επιστρεπτέα συνιστώσα της συνδρομής(α) Ενδεικτικό χρονοδιάγραμμα των πιστώσεων αναλήψεων υποχρεώσεων/πιστώσεων πληρωμών (δημοσιονομική παρέμβαση) (βλ. σημείο 6.1.1)εκατ. ευρώ (μέχρι τρία δεκαδικά ψηφία)2007 | 2008 | 2009 | Σύνολο |Αναλήψεις υποχρεώσεων | 30,000 | 30,000 |Πληρωμές | 15,000 | 15,000 | 30,000 |(β) Τεχνική και διοικητική συνδρομή και δαπάνες στήριξης (βλ. σημείο 6.1.2)Αναλήψεις υποχρεώσεων | 0,030 | 0,030 | 0,060 |Πληρωμές | 0,030 | 0,030 | 0,060 |Μερικό σύνολο α+β |Αναλήψεις υποχρεώσεων | 30,030 | 0,030 | 30,060 |Πληρωμές | 15,030 | 15,030 | 30,060 |(γ) Γενική δημοσιονομική επίπτωση των ανθρωπίνων πόρων και άλλων διοικητικών δαπανών( βλ. σημεία 7.2 και 7.3)Πιστώσεις ανάληψης υποχρεώσεων/ πιστώσεις πληρωμών | 0,165 | 0,165 | 0,330 |ΣΥΝΟΛΟ α+β+γ |Αναλήψεις υποχρεώσεων | 30,195 | 0,195 | 30,390 |Πληρωμές | 0,165 | 15,195 | 15,030 | 30,390 |2.3.2 Επιστρεπτέα συνιστώσα της συνδρομής01 04 01 04 – "Εγγύηση της Ευρωπαϊκής Κοινότητας για τα κοινοτικά δάνεια που προορίζονται για μακροοικονομική χρηματοδοτική συνδρομή σε τρίτες χώρες "Τα κονδύλια τoυ πρoϋπoλoγισμoύ (με την εγγραφή "p.m."), που αvτικατoπτρίζoυv τηv εγγύηση τoυ πρoϋπoλoγισμoύ για την επιστρεπτέα συνιστώσα της συνδρομής (δάνειο ύψους 50 εκατ. ευρώ), θα εvεργoπoιηθoύv μόvo σε περίπτωση κατάπτωσης της εγγύησης. Αναμένεται ότι κανονικά δεν θα χρειαστεί η ενεργοποίηση της εγγύησης του προϋπολογισμού.Το Ταμείο Εγγύησης για τις εξωτερικές δράσεις πρέπει να τροφοδοτείται σύμφωνα με τον κανονισμό που διέπει το ταμείο όπως τροποποιήθηκε[4]. Σύμφωνα με τον κανονισμό αυτό, τα δάνεια δεν καλύπτονται πλέον για το συνολικό ποσό κατά το χρόνο έκδοσης της απόφασης, αλλά με βάση το εναπομένον ποσό στο τέλος του έτους. Το ποσό τροφοδότησης υπολογίζεται στην αρχή του έτους "ν", βάσει της διαφοράς μεταξύ του ποσού-στόχου και της αξίας των καθαρών διαθεσίμων του ταμείου, στο τέλος του έτους "ν–1". Αυτό το ποσό τροφοδότησης εισάγεται από το έτος "ν" στο προσχέδιο προϋπολογισμού του έτους "ν+1" και καταβάλλεται πραγματικά με μια πράξη στην αρχή του έτους "ν+1" από το "Αποθεματικό για δάνεια και εγγύηση δανείων υπέρ και εντός τρίτων χωρών " (γραμμή προϋπολογισμού 01 04 01 13) στη γραμμή "Tροφοδότηση του ταμείου εγγύησης" (γραμμή προϋπολογισμού 01 04 01 14).Κατά συνέπεια, για τον υπολογισμό της τροφοδότησης του ταμείου στα τέλη του έτους "ν-1" θα ληφθεί υπόψη στο ποσό-στόχος ποσοστό 9% (4,5 εκατ. ευρώ κατ' ανώτατο όριο) του πραγματικά εκταμιευθέντος ποσού2.4. Συμβατότητα με το δημοσιονομικό προγραμματισμό και με τις δημοσιονομικές προοπτικέςΗ πρόταση είναι συμβιβάσιμη με τον ισχύοντα δημοσιονομικό προγραμματισμό.2.5. Δημοσιονομικές επιπτώσεις επί των εσόδων:Η πρόταση δεν έχει δημοσιονομική επίπτωση στα έσοδα.3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑΕίδος δαπάνης | Νέα | Συμμετοχή ΕΖΕΣ | Συνεισφορές υποψηφίων χωρών | Τομέας δημοσιονομικών προοπτικών |ΜΥΔ | Διαχωριζό-μενες | ΟΧΙ | ΟΧΙ | ΟΧΙ | Αριθ. 4 |4. Νομικη βασηΆρθρο 308 της συνθήκης5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ5.1. Αναγκαιότητα κοινοτικής παρέμβασης [5]5.1.1. Επιδιωκόμενοι στόχοιΗ προτεινόμενη συνδρομή αποτελείται από κοινοτικό δάνειο (θα χρηματοδοτηθεί με δανεισμό της Κοινότητας στις διεθνείς κεφαλαιαγορές) ύψους 50 εκατ.ευρώ και από μη επιστρεπτέα κοινοτική επιχορήγηση ύψους 30 εκατ.ευρώ κατ' ανώτατο όριο (θα χρηματοδοτηθεί από το γενικό προϋπολογισμό) προς το Λίβανο. Η μακροοικονομική χρηματοδοτική συνδρομή θα συμπληρώσει τη χρηματοδότηση που συγκεντρώθηκε από τη διεθνή κοινότητα δωρητών κατά τη διάσκεψη υψηλού επιπέδου για τη στήριξη του Λιβάνου που πραγματοποιήθηκε στις 25 Ιανουαρίου 2007 στο Παρίσι: (i) τα όργανα του Bretton Woods – το ΔΝΤ και την Παγκόσμια Τράπεζα, (ii) δωρητές από τον αραβικό κόσμο και άλλους διμερείς δωρητές, (iii) κράτη μέλη, και (iv) ιδίους πόρους της ΕΕ, βάσει του ευρωπαϊκού μηχανισμού γειτονίας και εταιρικής σχέσης (ENPI), και κονδύλια της ΕΤΕπ, στο πλαίσιο της δέσμης μέτρων συνδρομής της ΕΚ. Η διεθνής χρηματοδοτική στήριξη αποτελεί σημαντική συνιστώσα της στρατηγικής μείωσης του χρέους. Η χρηματοδοτική στήριξη που παρέχεται από την Κοινότητα στο Λίβανο σχεδιάστηκε με σκοπό την ενίσχυση του προγράμματος μεταρρυθμίσεων του Λιβάνου, μεταξύ άλλων με την αντιμετώπιση βραχυπρόθεσμων απειλών για τη χρηματοπιστωτική σταθερότητα, και αντανακλά τη στρατηγική σημασία της χώρας για την ΕΕ στο πλαίσιο της Ευρωπαϊκής Πολιτικής Γειτονίας και έχει καθοριστική σημασία για την ενίσχυση του ευρωπαϊκού προσανατολισμού της λιβανικής κυβέρνησης.5.1.2. Μέτρα σχετικά με την εκ των προτέρων αξιολόγησηΤον Ιούνιο του 2007 πραγματοποιήθηκε εκ των προτέρων αξιολόγηση από τις υπηρεσίες της Επιτροπής (από τη μονάδα Δ3 της Γενικής Διεύθυνσης Οικονομικών και Χρηματοδοτικών Υποθέσεων).5.1.3. Μέτρα μετά από την εκ των υστέρων αξιολόγησηΔεν έχει χορηγηθεί μέχρι τώρα κοινοτική μακροοικονομική χρηματοδοτική συνδρομή στο Λίβανο.5.2. Προβλεπόμενη δράση και λεπτομέρειες υλοποίησης της δημοσιονομικής παρέμβασης-  Η συνδρομή θα λάβει τη μορφή δανείου και μη επιστρεπτέας επιχορήγησης που θα εκταμιευτεί σε τρεις δόσεις κατ' ανώτατο όριο εντός μιας διετούς περιόδου. Κάθε δόση θα εκταμιεύεται με βάση μνημόνιο συμφωνίας που θα συναφθεί μεταξύ των λιβανικών αρχών και της Κοινότητας και θα συνδέεται ιδίως με την πρόοδο στην εφαρμογή του προγράμματος που στηρίζεται από το ΔΝΤ. Επιπλέον, η δεύτερη και η τρίτη δόση θα εκταμιευθούν εφόσον πληρούνται ικανοποιητικά οι όροι οικονομικής πολιτικής και, όχι πριν την παρέλευση τριμήνου από την εκταμίευση της προηγούμενης δόσης.Η παρούσα συνδρομή διέπεται από τα ποσοτικά κριτήρια που ορίζει το μακροοικονομικό πλαίσιο της τρέχουσας ρύθμισης EPCA και άλλων προγραμμάτων με τη στήριξη του ΔΝΤ που έχουν συμφωνηθεί μεταξύ Λιβάνου και ΔΝΤ. Συνεπώς, πριν την εκταμίευση κάθε δόσης της παρούσας συνδρομής, οι υπηρεσίες της Επιτροπής, σε συνεργασία με τις εθνικές αρχές και το προσωπικό του ΔΝΤ, θα εξετάζουν αν πληρούνται τα ποσοτικά κριτήρια επιδόσεων ή αν συμφωνήθηκαν νέες ρυθμίσεις.Επιπλέον, η Επιτροπή θα συμφωνήσει με τις αρχές της χώρας μια σειρά ειδικών όρων πολιτικής που θα πρέπει να πληρούνται προκειμένου να εκταμιευθεί η δεύτερη και, ενδεχομένως, οι επόμενες δόσεις της συνδρομής. Αυτοί οι όροι πολιτικής θα είναι συνεπείς με συμφωνίες ή ρυθμίσεις που έχουν συναφθεί μεταξύ Λιβάνου, ΔΝΤ και Παγκόσμιας Τράπεζας και θα είναι συνεπείς με το πρόγραμμα δράσης ΕΕ-Λιβάνου στο πλαίσιο της ΕΠΓ. Στο στάδιο αυτό προβλέπεται ότι οι εν λόγω όροι θα εστιάζονται ειδικά στη μεταρρύθμιση της διαχείρισης των δημόσιων οικονομικών και στη δημόσια διοίκηση. Εκτός αυτού, η Επιτροπή ενδέχεται να μελετήσει την ενίσχυση ειδικών τομεακών πολιτικών τις οποίες το πρόγραμμα δράσης ΕΕ-Λιβάνου στο πλαίσιο της ΕΠΓ, χαρακτηρίζει ως ιδιαίτερα σημαντικές.5.3. Μέθοδοι υλοποίησηςΗ παρούσα συνδρομή θα εφαρμοστεί με άμεση κεντρική διαχείριση απευθείας από το μόνιμο προσωπικό της Επιτροπής.6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ6.1. Συνολικές χρηματοδοτικές επιπτώσεις στο μέρος Β (για όλη την περίοδο προγραμματισμού)Οι πληρωμές της συνδρομής από την γραμμή του προϋπολογισμού 01 03 02 θα εξαρτηθούν από το εάν ο Λίβανος πληροί τους σχετικούς όρους, όπως περιγράφονται στο σημείο 5.2.6.1.1. Χρηματοδοτική παρέμβασηΠιστώσεις ανάληψης υποχρεώσεων σε εκατ. ευρώ ( μέχρι τρίτου δεκαδικού ψηφίου)Κατανομή | 2007 | 2008 | 2009 | Σύνολο |Δόσεις μη επιστρεπτέας επιχορήγησης προς το Λίβανο | 30,000 | - | 30,000 |ΣΥΝΟΛΟ | 30,000 | 30,000 |6.1.2. Τεχνική και διοικητική βοήθεια, δαπάνες στήριξης και δαπάνες για τεχνολογίες της πληροφορίας (πιστώσεις αναλήψεων υποχρεώσεων)2007 | 2008 | 2009 | Σύνολο |1)Τεχνική και διοικητική βοήθεια |α)Γραφεία τεχνικής βοήθειας |β)Άλλη τεχνική και διοικητική βοήθεια: -εσωτερική: -εξωτερική: εκ της οποίας, για την κατασκευή και τη συντήρηση ηλεκτρονικών συστημάτων διαχείρισης |Υποσύνολο 1 |2) Δαπάνες στήριξης |α)Μελέτες (επιχειρησιακές αξιολογήσεις) | 0,030 | 0,030 | 0,060 |β)Συνεδριάσεις εμπειρογνωμόνων |γ)Πληροφόρηση και δημοσιεύσεις |Υποσύνολο 2 |ΣΥΝΟΛΟ | 0,030 | 0,030 | 0,060 |6.2. Υπολογισμός του κόστους ανά προβλεπόμενο μέτρο στο μέρος B (για όλη την περίοδο προγραμματισμού)[6]Πιστώσεις ανάληψης υποχρεώσεων σε εκατ. ευρώ (μέχρι τρίτου δεκαδικού ψηφίου)Κατανομή | Είδος υλοποιούμενου μέτρου (έργα, φάκελοι) | Αριθμός υλοποιούμενων μέτρων (Σύνολο για τα έτη 1…ν) | Μέσο μοναδιαίο κόστος | Συνολικό κόστος (Σύνολο για τα έτη 1…ν) |1 | 2 | 3 | 4=(2X3) |Δράση 1 Μέτρο 1 Μέτρο 2 Δράση 2 Μέτρο 1 Μέτρο 2 Μέτρο 3 κ.λπ. |ΣΥΝΟΛΙΚΟ ΚΟΣΤΟΣ |7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ7.1. Επιπτώσεις στους ανθρώπινους πόρουςΤα καθήκοντα που συνδέονται με τη διαχείριση της συνδρομής θα εκτελεστούν με αναδιάταξη του προσωπικού, όταν αυτό είναι απαραίτητο, και δεν θα συνεπάγονται αύξηση του προσωπικού της Επιτροπής.Κατηγορία θέσεων απασχόλησης | Προσωπικό που θα διατεθεί για τη διαχείριση της δράσης, από τους διαθέσιμους ή/και συμπληρωματικούς ανθρώπινους πόρους | Σύνολο | Περιγραφή των καθηκόντων που απορρέουν από τη δράση |Αριθμός θέσεων μόνιμης απασχόλησης | Αριθμός θέσεων έκτακτης απασχόλησης |Μόνιμοι ή έκτακτοι υπάλληλοι | A B C | 1/3 | 1/3 | Π.χ. κατάρτιση μνημονίων συμφωνιών και συμφωνιών επιχορήγησης/δανειοδότησης, επαφές με αρχές και ΔΧΟ, επαφές με εξωτερικούς εμπειρογνώμονες για τις επιχειρησιακές αξιολογήσεις, αποστολές επιθεώρησης, κατάρτιση εκθέσεων για το προσωπικό της Επιτροπής, προετοιμασία των διαδικασιών της Επιτροπής σχετικά με τη διαχείριση της συνδρομής. |Άλλοι ανθρώπινοι πόροι |Σύνολο | 1/3 | 1/3 |7.2. Συνολικές δημοσιονομικές επιπτώσεις στους ανθρώπινους πόρουςΚατηγορία ανθρώπινων πόρων | Ποσά σε ευρώ | Μέθοδος υπολογισμού * |Μόνιμοι υπάλληλοι Έκτακτοι υπάλληλοι | 30,500 | 1/3 x μέση ετήσια δαπάνη για υπάλληλο του βαθμού A*5 – A*12 |Άλλοι ανθρώπινοι πόροι (να αναφερθεί η γραμμή του προϋπολογισμού) |Σύνολο | 30,500 |Τα ποσά αντιστοιχούν σε συνολικές δαπάνες δώδεκα μηνών.7.3. Άλλες δαπάνες διοικητικής λειτουργίας που απορρέουν από τη δράσηΓραμμή του προϋπολογισμού (αριθμός και τομέας) | Ποσά σε ευρώ | Μέθοδος υπολογισμού |Συνολικό κονδύλιο (Τίτλος A7) A0701 – Αποστολές A07030 – Συνεδριάσεις A07031 – Επιτροπές υποχρεωτικής γνωμοδότησης 1 A07032 – Επιτροπές μη υποχρεωτικής γνωμοδότησης 1 A07040 – Διασκέψεις A0705 – Μελέτες και παροχή συμβουλών Άλλες δαπάνες (να προσδιοριστούν)- Αξιολόγηση εκ των υστέρων | 10,000 125,000 | Δύο αποστολές ετησίως για δύο άτομα Εκτιμώμενη συνολική δαπάνη ύψους 250.000 ευρώ για την σύμβαση παροχής υπηρεσιών |Συστήματα πληροφόρησης (A-5001/A-4300) |Άλλες δαπάνες – Μέρος A (να προσδιοριστούν) |Σύνολο | 135,000 |Τα ποσά αντιστοιχούν σε συνολικές δαπάνες δώδεκα μηνών.1 Να προσδιοριστεί το είδος κάθε επιτροπής καθώς και η ομάδα στην οποία ανήκει.I. Ετήσιο σύνολο (7.2 + 7.3) II. Διάρκεια της δράσης III. Συνολικό κόστος της δράσης (I x II) | € 165.500 2 έτη € 331.000 |8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗΗ παρούσα συνδρομή έχει μακροοικονομικό χαρακτήρα και η παρακολούθηση και αξιολόγησή της θα πραγματοποιηθούν σύμφωνα με τις πάγιες διαδικασίες της Επιτροπής.8.1. Σύστημα παρακολούθησηςΟι υπηρεσίες της Επιτροπής θα παρακολουθήσουν την εφαρμογή της δράσης με βάση δείκτες μακροοικονομικής και διαρθρωτικής πολιτικής που θα συμφωνηθούν με τις αρχές της δικαιούχου χώρας σε μνημόνιο συμφωνίας. Οι αρχές της χώρας θα πρέπει να υποβάλλουν στις υπηρεσίες της Επιτροπής εκθέσεις σχετικά με τους εν λόγω δείκτες, σε τακτική βάση. Η Αντιπροσωπεία της Ευρωπαϊκής Επιτροπής στη Βηρυτό θα υποβάλλει επίσης τακτικές εκθέσεις για θέματα που συνδέονται με την παρακολούθηση της συνδρομής. Οι υπηρεσίες της Επιτροπής θα βρίσκονται σε στενή συνεργασία με το ΔΝΤ και την Παγκόσμια Τράπεζα προκειμένου να επωφεληθούν από την πείρα και τις δραστηριότητες που αναπτύσσουν οι οργανισμοί αυτοί στο Λίβανο.8.2. Ρυθμίσεις και χρονοδιάγραμμα της προβλεπόμενης αξιολόγησηςΗ προτεινόμενη πρόταση απόφασης του Συμβουλίου προβλέπει την υποβολή στο Ευρωπαϊκό Κοινοβούλιο και στο Συμβούλιο ετήσιας έκθεσης η οποία περιλαμβάνει αξιολόγηση της εφαρμογής της παρούσας συνδρομής. Επιπλέον, προγραμματίζεται από την Επιτροπή ή τους δεόντως εντεταλμένους εκπροσώπους της ανεξάρτητη αξιολόγηση εκ των υστέρων ένα έως δύο έτη μετά τη λήξη της περιόδου εφαρμογής.9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΟι υπηρεσίες της Επιτροπής έχουν δημιουργήσει ένα μόνιμο πρόγραμμα επιχειρησιακών αξιολογήσεων των χρηματοδοτικών κυκλωμάτων και των διοικητικών διαδικασιών σε όλες τις τρίτες χώρες στις οποίες χορηγείται μακροοικονομική χρηματοδοτική συνδρομή της Κοινότητας, ώστε να πληρούνται οι απαιτήσεις του δημοσιονομικού κανονισμού που διέπει τον γενικό προϋπολογισμό των Ευρωπαϊκών ΚοινοτήτωνΣτο Λίβανο, οι υπηρεσίες της Επιτροπής θα αξιολογήσουν την αξιοπιστία των χρηματοπιστωτικών κυκλωμάτων και των διοικητικών διαδικασιών που συνδέονται με αυτό το είδος συνδρομής και θα προσδιορίσουν αν το πλαίσιο για τη συνετή οικονομική διαχείριση της μακροοικονομικής χρηματοδοτικής συνδρομής είναι αρκετά αποτελεσματικό. Οι υπηρεσίες της Επιτροπής θα προβούν, με τη βοήθεια δεόντως εντεταλμένων εξωτερικών εμπειρογνωμόνων, σε επιχειρησιακή αξιολόγηση των χρηματοπιστωτικών κυκλωμάτων και των διοικητικών διαδικασιών των αρχών της δικαιούχου χώρας. Τα αποτελέσματα της επιχειρησιακής αξιολόγησης θα χρησιμοποιηθούν για τον προσδιορισμό των κατάλληλων κριτηρίων στον τομέα της διαχείρισης των δημόσιων οικονομικών.Η προτεινόμενη νομική βάση για την μακροοικονομική χρηματοδοτική συνδρομή προς το Λίβανο περιλαμβάνει διάταξη σχετικά με μέτρα πρόληψης της απάτης. Τα μέτρα αυτά θα αναπτυχθούν περαιτέρω σε μνημόνιο συμφωνίας και στις συμφωνίες επιχορήγησης/δανειοδότησης. Προβλέπεται ότι η συνδρομή θα εξαρτάται από ορισμένους συγκεκριμένους όρους πολιτικής, ιδίως στον τομέα της διαχείρισης των δημοσίων οικονομικών με σκοπό την ενίσχυση της αποτελεσματικότητας, της διαφάνειας και της λογοδοσίας.Η μακροοικονομική χρηματοδοτική αυτή συνδρομή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), και του Ελεγκτικού Συνεδρίου.[1] ΕΕ C , , σ. .[2] ΕΕ C , , σ. .[3] ΕΕ L 248 της 16.9.2002, σ. 1. Κανονισμός όπως τροποποιήθηκε για τελευταία φορά από τον κανονισμό (ΕΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).[4] Κανονισμός (ΕΚ, Ευρατόμ) αριθ. 2728/94 του Συμβουλίου σχετικά με την ίδρυση Ταμείου Εγγύησης για τις εξωτερικές δράσεις, ΕΕ L 293 της 12.11.1994, σ.1, όπως τροποποιήθηκε από τον κανονισμό (ΕΚ, Ευρατόμ) αριθ. 1149/1999 του Συμβουλίου, ΕΕ L 139 της 2.6.1999, σ. 1, τον κανονισμό (ΕΚ, Ευρατόμ) αριθ. 2273/2004 του Συμβουλίου, ΕΕ L 396 της 31.12.2004, σ. 28, και τον κανονισμό (ΕΚ, Ευρατόμ) αριθ. 89/2007 του Συμβουλίου, ΕΕ L 22 της 31.1.2007, σ. 1.[5] Για περαιτέρω πληροφορίες, βλ. ειδική επεξηγηματική σημείωση.[6] Για περαιτέρω πληροφορίες, βλ. ειδική επεξηγηματική σημείωση.